**FREEMOVER** státusztban olyan intézménybe lehet jelentkezni, ahová nincs hálózati kapcsolat. Freemoverként kizárólag a nyári szemeszterre van mód pályázni, mivel a Nemzeti Irodák a freemover pályázóknak csak a hálózatokban korábban fel nem használt hónapkeretek terhére osztanak ösztöndíjat. A szétosztható hónapok számát az adott fogadó ország tudja, és nem előbb, mint a második hálózati forduló elbírálását követően november végéig. Ebben az esetben a pályázatot közvetlenül a nemzeti CEEPUS Irodába (SAIA, Slovenská akademická informačná agentúra) kell beadni általában minden év november végéig.

A freemover státuszban kiutazókra ugyanazok az ösztöndíjösszegek vonatkoznak, mint a hálózati mobilitásban résztvevőkre.

A freemover státuszban kiutazó hallgatóra ugyanúgy vonatkoznak a CEEPUS program szabályai, mint a hálózati mobilitás esetében. Ezek értelmében a hallgatónak aktív hallgatói jogviszonnyal kell rendelkeznie a SJE-n, mind a pályázat benyújtásakor, mind pedig a kinttartózkodás időszaka alatt, kell rendelkeznie Learning Agreement dokumentummal, félév végén be kell nyújtania a Nemzetközi Irodának a Letter of Confirmation dokumentumot, illetve a Transcript of Records - a partnerintézményben teljesített tárgyakat tartalmazó dokumentumot, melyet el kell fogadtatnia a SJE-n, illetve az intézményi CEEPUS beszámolóban szereplő adatokról köteles információt adni az intézményi koordinátornak. Azon hálózatban vagy Freemover mobilitásban kiutazó CEEPUS hallgató, aki az előbbi pontoknak nem tesz eleget ösztöndíja visszafizetésére kötelezhető.